b'\n_START_ARTICLE_\nMichel Michaud\n_START_SECTION_\nKarriere\n_START_PARAGRAPH_\nMichaud blev f\xc3\xb8dt i den franske by Cognac i 1946. Han blev stod i l\xc3\xa6re som kok allerede i Tarbes. Han arbejdede herefter i Saintes, Cahors og i Avallon i Bourgogne, hvor han arbejdede p\xc3\xa5 restauranten Hostellerie de la Poste, der havde en michelinstjerne._NEWLINE_I 1971 blev han k\xc3\xb8kkenchef p\xc3\xa5 Falsled Kro, hvor han introducerede det franske k\xc3\xb8kken. Da Lene og Sven Gr\xc3\xb8nlykke sammen med Inge og Klaus Rifbjerg grundlagde Kong Hans K\xc3\xa6lder i K\xc3\xb8benhavn i 1976 blev Michaud k\xc3\xb8kkenchef her. Han forsatte med det franske k\xc3\xb8kken, der vandt st\xc3\xb8rre indpas i de gastronomiske kredse i Danmark. I 1983 modtog restauranten som den f\xc3\xb8rste i Danmark en stjerne i Michelinguiden. Inden da var Michaud dog flyttet tilbage til Frankrig, hvor \xc3\xa5bnede sin egen restaurant i 1981. Den fik en michelinstjerne i 1986, f\xc3\xb8r Michaud vendte tilbage til Danmark i 1986._NEWLINE_I Danmark blev han k\xc3\xb8kkenchef p\xc3\xa5 S\xc3\xb8ller\xc3\xb8d Kro. \xc3\x85ret efter modtog restauranten sin f\xc3\xb8rste michelinstjerne. Han arbejde kortvarigt p\xc3\xa5 Restaurant Gammel \xc3\x85byh\xc3\xb8j i Aarhus og i 1993 blev han indehaver af resturanten Marie Louise i Odense. I 1999 modtog han Champagneprisen, der blev uddelt f\xc3\xb8rste gang det \xc3\xa5r._NEWLINE_I 2004 flyttede han til Ruths Hotel i Skagen. Hans mad p\xc3\xa5 Ruths Hotel er som p\xc3\xa5 alle de restauranter, han har arbejdet p\xc3\xa5, rost af anmelderne. I 2014 forlod han Ruths Hotel for at blive chefkok p\xc3\xa5 Molskroen. \xc3\x85ret efter overtog han den fulde drift af stedet efter Wassim Hallal. Ved udgangen af 2015 overtog S\xc3\xb8ren Villadsen fra Den R\xc3\xb8de Cottage rollen som k\xc3\xb8kkenchef p\xc3\xa5 Molskroen, da Michaud ville vende tilbage til Skagen. Michaud blev ansat p\xc3\xa5 Br\xc3\xb8ndums Hotel som k\xc3\xb8kkenchef den 1. april 2016.\n_START_SECTION_\nH\xc3\xa6der\n_START_PARAGRAPH_\nMichaud har modtaget michelinstjerner i 1982, 1986 og 1987. I 2008 blev han sl\xc3\xa5et til Ridder af Dannebrog, og samme \xc3\xa5r modtog han ogs\xc3\xa5 Ordre National du M\xc3\xa9rite .'